Markkinafundamentalistinen hurmio on ajanut Yhdysvallat ja Iso-Britannian yhteiskunnalliseen umpikujaan, joka on koko läntiselle maailmalle varoittava esimerkki, kirjoittaa Sixten Korkman.

Kuuman ja geopoliittisesti kaoottisen kesän jälkeen alkaa tärkeiden tapahtumien syksy. Edustuksellinen demokratia on populismin paineessa koetuksella.

Britannian ja EU:n pitäisi sopia tulevista suhteistaan lokakuussa. Brittiparlamentissa ei kuitenkaan ole enemmistöä minkään brexit-vaihtoehdon takana. Uhkana on, että nationalistinen populismi sysää Britannian ulos EU:sta sekasortoisissa oloissa.